جمهور باشقانی رجب طیب اردوغان ایران پرزیدنتی حسن روحانی‌نین دعوتی ایله صاباح ایرانا گئده‌جک.
جمهورباشقان‌لیغی مطبوعات خیدمتی‌نین معلوماتینا اساساً، جمهور باشقانی اردوغان رسمی سفری چرچیوه‌سینده ایرانین دینی لیدئری علی خامنه ای و پرزیدنت حسن روحانی ایله گؤروشه‌جک.
سفر چرچیوه‌سینده ایکی اؤلکه‌نین جمهور باشقانلارینین رهبرلیگینده تورکیه-ایران عالی سویه‌لی امکداش‌لیق شوراسی‌نین سایجا دؤردونجو ییغینجاغی تشکیل ائدیله‌جک.
ایکی طرف‌لی علاقه‌لرین بوتون جهت‌لری ایله موذاکیره اولوناجاغی گؤروش‌لرده باشدا عراق و سوریه اولماقلا گوندمدکی بولگه سل و اولوسلار آراسی مسئله‌لرین موذاکیره‌یه چیخاریلاجاغی گؤزلنیلیر.
سفر زامانی یاخشی قونشولوق و کؤک‌لو تاریخی و مدنیت علاقه‌لرینه صاحب اولان ایران ایله سیاسی دیالوقون گوجلندیریلمه‌سی و امکداشلیغین هر ساحه‌ده اینکیشاف ائتدیریلمه‌سی هدف گؤتورولوب.
جمهور باشقانی اردوغانین سفری ایران پرزیدنتی روحانی‌نین 2016-جی ایل آوریل آیی‌نین 16-دا تورکیه‌یه رئاللاشدیردیغی سفره جاواب خصوصیتی داشیییر.
